ai4bharat/Pralekha huggingface dataset:
பிரதமர் அலுவலகம்
ஆகஸ்ட் 27 அன்று பி 20 உச்சி மாநாடு இந்தியா 2023 இல் பிரதமர் உரையாற்றுகிறார்
பிரதமர் திரு. நரேந்திர மோடி 27 ஆகஸ்ட் 2023 அன்று நண்பகல் 12 மணிக்கு புதுதில்லியில் நடைபெறும் பி 20 உச்சிமாநாடு இந்தியா 2023 இல் உரையாற்றுகிறார்.
பி 20 உச்சிமாநாடு இந்தியா உலகெங்கிலும் உள்ள கொள்கை வகுப்பாளர்கள், வணிகத் தலைவர்கள் மற்றும் வல்லுநர்களை பி 20 இந்தியா அறிக்கை குறித்து விவாதிக்க அழைத்து வருகிறது. பி 20 இந்தியா அறிக்கையில் ஜி 20 க்கு சமர்ப்பிப்பதற்கான 54 பரிந்துரைகள் மற்றும் 172 கொள்கை நடவடிக்கைகள் அடங்கும்.
பிசினஸ் 20  என்பது உலகளாவிய வணிக சமூகத்துடனான அதிகாரப்பூர்வ ஜி 20 உரையாடல் மன்றமாகும். 2010 ஆம் ஆண்டில் நிறுவப்பட்ட பி 20, நிறுவனங்கள் மற்றும் வணிக அமைப்புகளை பங்கேற்பாளர்களாகக் கொண்ட ஜி 20 இன் மிக முக்கியமான ஈடுபாடு குழுக்களில் ஒன்றாகும். பொருளாதார வளர்ச்சி மற்றும் மேம்பாட்டைத் தூண்டுவதற்கு உறுதியான செயல்பாட்டு கொள்கை பரிந்துரைகளை வழங்க பி 20 செயல்படுகிறது.
ஆகஸ்ட் 25 முதல் 27 வரை மூன்று நாட்கள் இந்த மாநாடு நடைபெறுகிறது. இதன் கருப்பொருள் ஆர்.ஏ.ஐ.எஸ்.இ - பொறுப்பான, விரைவுபடுத்தப்பட்ட, புதுமையான, நிலையான மற்றும் சமமான வணிகங்கள். இதில், 55 நாடுகளைச் சேர்ந்த, 1,500க்கும் மேற்பட்ட பிரதிநிதிகள் பங்கேற்கின்றனர்.
Release ID-1952564
உள்துறை அமைச்சகம்
தேசிய கைத்தறி தினத்தை முன்னிட்டு மத்திய உள்துறை அமைச்சர் திரு அமித் ஷா வாழ்த்து
தேசிய கைத்தறி தினத்தை முன்னிட்டு மத்திய உள்துறை அமைச்சர் திரு அமித் ஷா இன்று வாழ்த்து தெரிவித்துள்ளார். இது குறித்து தமது டிவிட்டர் பக்கத்தில் பதிவிட்டுள்ள அவர், "மிகுந்த திறமை மிக்க நமது நெசவாளர் சமுதாயத்திற்கும், கைத்தறி உடன் தொடர்புடையவர்களுக்கும் தேசிய கைத்தறி தினத்தன்று எனது மனமார்ந்த வாழ்த்துகளை தெரிவித்துக் கொள்கிறேன்," என்று கூறியுள்ளார்.
"சர்வதேச அங்கீகாரம் பெற்ற துடிப்புமிக்க பாரம்பரிய கைத்தறி தொழிலை பெற நாம் ஆசீர்வதிக்கப்பட்டுள்ளோம். இத்துறைக்கு அதிகாரம் அளிக்க அனைத்து நடவடிக்கைகளையும் பிரதமர் திரு நரேந்திர மோடி தலைமையிலான அரசு எடுத்து வருகிறது."
"தேசிய கைத்தறி தினத்தன்று, இந்திய கைத்தறி பொருட்களை அணியவும் மற்றவர்களையும் அவ்வாறு செய்ய ஊக்கப்படுத்தவும் நாம் உறுதி ஏற்போம். பண்டைய நெசவாளர்களின் வளமிக்க பாரம்பரியத்தை ஊக்குவிக்கவும் பாதுகாக்கவும் உண்மையிலேயே இது தான் சிறந்த வழியாகும்."
ரெயில்வே அமைச்சகம்
ரயில் நிலையங்களின் நவீனமயமாக்கல்
நாடாளுமன்றத்தின் மாநிலங்களவையில் இன்று உறுப்பினரின் கேள்விக்கு எழுத்துப்பூர்வமாக பதிலளித் ரயில்வே, தகவல் தொடர்பு மற்றும் மின்னணு & தகவல் தொழில்நுட்பம் அமைச்சர் திரு அஷ்வினி வைஷ்ணவ் கீழ்காணும் தகவல்களை அளித்தார்.
ரயில் நிலையங்களில் சிறந்த வசதிகளை வழங்குவதற்காக, அடையாளம் காணப்பட்ட தேவையின் அடிப்படையில் சிறப்பு நிலையங்கள் என்று பொருள்படும் ஆதர்ஷ் நிலையத் திட்டத்தின் கீழ் ரயில் நிலையங்கள் மேம்படுத்தப்பட்டு நவீனப்படுத்தப்படுகின்றன.
ஆதர்ஷ் நிலையத் திட்டத்தின் கீழ் 1253 ரயில் நிலையங்கள் மேம்பாட்டுக்காக அடையாளம் காணப்பட்டுள்ளன. இவற்றில் 1211 ரயில் நிலையங்கள் மேம்படுத்தப்பட்டுள்ளன, மீதமுள்ள 42 நிலையங்களை 2022-23 நிதியாண்டில் மேம்படுத்த இலக்கு நிர்ணயிக்கப்பட்டுள்ளது.
கூடுதலாக, 2020-21 நிதியாண்டிற்காக பிரத்யேக திட்டம் உருவாக்கப்பட்டுள்ளது. ரயில் நிலையக் கட்டிடத்தின் முகப்பை மேம்படுத்துதல், நடைமேடை மேற்பரப்பை மேம்படுத்துதல், நிலையத்தின் வெளிச்சம் மற்றும் சுத்தம், நடை மேம்பாலங்கள், பெண்களுக்கு தனி கழிப்பறையுடன் கூடிய காத்திருப்பு அறை, மாற்றுத்திறனாளிகள் மற்றும் மூத்த குடிமக்கள் நிலையத்தில் நுழைவதற்கான வசதிகள் போன்ற பல்வேறு வசதிகள் செய்து தரப்பட்டு வருகின்றன . தேவை, பயணிகளின் போக்குவரத்தின் அளவு மற்றும் நிதி நிலைமை ஆகியவற்றுக்கு உட்பட்டு இத்திட்டம் மேற்கொள்ளப்படுகிறது. .
கடந்த மூன்று வருடங்கள் மற்றும் நடப்பு ஆண்டில்  அதாவது 2018-19, 2019-20, 2020-21 மற்றும் 2021-22  ரயில் நிலையங்களின் நவீனமயமாக்கல் செலவு முறையே ரூ.1585.88 கோடி, ரூ 1903.11 கோடி, ரூ 2582.90 கோடி மற்றும் ரூ 1061.83 கோடி ஆகும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1782697
உள்துறை அமைச்சகம்
ஜம்மு காஷ்மீரின் குப்வாராவில் மாதா சாரதாதேவி கோவிலை காணொலி மூலம் மத்திய உள்துறை மற்றும் கூட்டுறவுத் துறை அமைச்சர் திரு அமித் ஷா திறந்து வைத்தார்
ஜம்மு காஷ்மீரின் குப்வாராவில் மாதா சாரதாதேவி கோவிலை காணொலி மூலம் மத்திய உள்துறை மற்றும் கூட்டுறவுத் துறை அமைச்சர் திரு அமித் ஷா இன்று திறந்து வைத்தார். இவ்விழாவில் ஜம்மு காஷ்மிரின் துணை நிலை ஆளுநர் திரு மனோஜ் சின்ஹா, உயர் அதிகாரிகள் உட்பட பலர் கலந்துகொண்டனர்.
விழாவில் உரையாற்றிய திரு அமித் ஷா, மாதா சாரதாதேவி கோவிலில் புனரமைப்புப் பணிகள் மேற்கொள்ளப்பட்டு பக்தர்களுக்காக திறந்து வைக்கப்படுவதன் மூலம் உலக நாடுகளைச் சேர்ந்த பக்தர்களும் இங்கு வருவதற்கான வாய்ப்பு உருவாகி இருப்பதாகக் கூறினார். இன்றைக்கு இந்த கோவில் திறக்கப்பட்டிருப்பதன் மூலம் புதிய சகாப்தம் தொடங்கியிருப்பதாகவும் குறிப்பிட்டார்.
ஒரு காலத்தில் சாரதா பீடம், இந்திய துணைக்கண்டத்தில் அறிவாற்றலின் மையமாக திகழ்ந்த்தையும், உலக நாடுகளைச் சேர்ந்த கல்வியல் நிபுணர்கள் ஆன்மீக அறிவாற்றலைப் பெறுவதற்காக இங்கு வருகை தந்ததையும் அவர் சுட்டிக்காட்டினார். இந்திய கலாச்சாரம், மதம், கல்வி பாரம்பரியம் ஆகியவற்றின் வரலாற்று மையமாக சாரதா பீடம் திகழ்வதாகக் குறிப்பிட்ட திரு அமித் ஷா, பிரதமர் நரேந்திர மோடியின் தொடர் நடவடிக்கையால் ஜம்மு காஷ்மீரில் அமைதி நிலைநாட்டப்பட்டு இருப்பதாகவும் தெரிவித்தார்.
பிரதமர் அலுவலகம்
மன்னர் மூன்றாம் சார்லஸ் மற்றும் ராணி கமிலா அவர்களின் முடிசூட்டு விழாவிற்கு பிரதமர் வாழ்த்து
மன்னர் மூன்றாம் சார்லஸ் மற்றும் ராணி கமிலா அவர்களின் முடிசூட்டு விழாவிற்கு பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் தனது ட்விட்டர் பதிவில்,
"மன்னர் மூன்றாம் சார்லஸ் மற்றும் ராணி கமிலா அவர்களின் முடிசூட்டு விழாவிற்கு அன்பான வாழ்த்துகள். வரும் ஆண்டுகளில் இந்தியா-இங்கிலாந்து உறவு மேலும் வலுப்பெறும் என்பதில் நாங்கள் உறுதியாக இருக்கிறோம்" என்று தெரிவித்துள்ளார்.
நீர்வளத் துறை அமைச்சகம்
நாடு முழுவதும் உள்ள 91 பெரிய நீர்த்தேக்கங்களில் நீர் இருப்பு மட்டம் இரண்டு சதவீதம் குறைந்துள்ளது
நாட்டில் உள்ள 91 பெரிய நீர்த்தேக்கங்களின் நீர் இருப்பு அளவு 2018 மே 10-ஆம் தேதி முடிந்த வாரத்தில் 33.186 பி.சி.எம். ஆக உள்ளது. இது இந்த நீர்த்தேக்கங்களின் மொத்த கொள்ளளவில் 20 சதவீதமாகும். 2018 மே 3-ஆம் தேதி முடிந்த வாரத்தில் இது 22 சதவீதமாக இருந்தது. இந்த நீரின் இருப்பு அளவு கடந்த ஆண்டு இதே காலகட்டத்தில் இருந்த அளவில் 88 சதவீதமாகவும் கடந்த 10 ஆண்டுகளில் இருந்த சராசரி அளவுடன் ஒப்பிடுகையில் 92 சதவீதமாகவும் உள்ளது.
இந்த 91 நீர்த்தேக்கங்களின் மொத்த இருப்பு திறன் 161.993 பி.சி.எம். ஆகும். இது நாட்டில் உருவாக்கப்பட்ட 257.812 பி.சி.எம். என்ற மொத்த இருப்புத் திறனில் 63 சதவீதமாகும். இந்த 91 நீர்த்தேக்கங்களில் 37ல், 60 மெகா வாட் திறனுடைய நீர் மின்சார உற்பத்தி ஆலைகள் நிறுவப்பட்டுள்ளன.
தென் மண்டலத்தின் நீர் சேமிப்பு நிலை:
தென் மண்டலத்தில் தமிழ்நாடு, ஆந்திர பிரதேசம், தெலங்கானா, ஆந்திர பிரதேசம் மற்றும் தெலங்கானா இணைந்த திட்டங்கள் கர்நாடகா மற்றும் கேரளா ஆகியவை அடங்கும். மத்திய நீர் ஆணையத்தின் கண்காணிப்பின் கீழ் 31 நீர்த்தேக்கங்கள் 51.59 பி.சி.எம். மொத்த கொள் அளவுத் திறன் கொண்டுள்ளன. இதில் உள்ள நீரின் அளவு 6.85 பி.சி.எம். ஆக இருப்பதுடன் இது இந்த நீர்த்தேக்கங்களின் மொத்த கொள் திறனில் 13 சதவீதமாகும். கடந்த ஆண்டு இதே காலக்கட்டத்தில் நீர் இருப்பு 8 சதவீதமாகவும் இதே காலக்கட்டத்தில் கடந்த 10 ஆண்டு சராசரி 18 சதவீதமாகவும் இருந்தது. கடந்த ஆண்டு இதே காலக்கட்டத்தில் இருந்ததை விட நடப்பு ஆண்டில் நீர் இருப்பு சிறப்பாக உள்ளது என்றாலும் கடந்த 10 ஆண்டுகளின் சராசரியுடன் ஒப்பிடுகையில் குறைவாக உள்ளது.
தமிழ்நாடு, கேரளா, கர்நாடகா, ஆந்திர பிரதேசம், ஆந்திர பிரதேசம் மற்றும் தெலுங்கானா (இரு மாநிலங்கள் இணைந்த இரு திட்டங்கள், ராஜஸ்தான், மேற்கு வங்கம், திரிபுரா, மகாராஷ்டிரா, உத்தராகண்ட் ஆகிய மாநிலங்களில் கடந்த ஆண்டைவிட நீர் இருப்பு சிறப்பாக உள்ளது. இமாச்சல பிரதேசம், பஞ்சாப், ஜார்க்கண்ட், ஒடிசா, குஜராத், உத்தரப் பிரதேசம், மத்திய பிரதேசம், சத்தீஸ்கர் மற்றும் தெலங்கானா மாநிலங்களில் கடந்த ஆண்டை விட நீர் இருப்பு குறைவாக உள்ளது.
சுகாதாரம் மற்றும் குடும்ப நலத்துறை அமைச்சகம்
கொவிட்-19 நிலவரம்
நாட்டில் கொரானா கொவிட்-19ஐ எதிர்த்துப் போராடுவதற்காக, மத்திய அரசு, மாநிலங்கள் மற்றும் யூனியன் பிரதேசங்களுடன் இணைந்து கொரானா வைரஸ் பரவலைத் தடுக்கவும், கட்டுக்குள் கொண்டுவரவும் பல்வேறு நடவடிக்கைகளை எடுத்து வருகிறது. இந்த நடவடிக்கைகள் தொடர்ந்து உயர்மட்ட அதிகாரிகளின் வாயிலாக கண்காணிக்கப்படுகின்றது.
இன்று காலையில் நாட்டு மக்களுக்கு ஆற்றிய உரையில் பிரதமர் திரு. நரேந்திர மோடி, பின்வரும் 7 அம்சங்களை பின்பற்றுமாறு வேண்டுகோள் விடுத்தார் :
1. உங்கள் வீடுகளில் உள்ள முதியவர்கள், குறிப்பாக கடுமையான நோய்களால் பாதிக்கப்பட்டவர்கள் மீது தனிப்பட்டகவனம் செலுத்துங்கள். அவர்களைக் கொரோனோவைரஸ் நோயிலிருந்து காப்பாற்றி பாதுகாப்பாக வைத்திருக்க, நாம் கூடுதல் கவனம் செலுத்த வேண்டும்.
2. ஊரடங்கின் லட்சுமணக் கோட்டையும், தனி நபர் விலகலையும் முற்றிலுமாகப் பின்பற்றுங்கள். தவறாமல், வீடுகளில் செய்யப்பட்ட முகக்கவசங்களை தயவு செய்து பயன்படுத்துங்கள்.
3. உங்கள் நோய் எதிர்ப்பு சக்தியை அதிகரிக்க ஆயுஷ் அமைச்சகம் பிறப்பித்துள்ள அறிவுறுத்தல்களைப் பின்பற்றுங்கள். அவ்வப்போது, வெந்நீரை உட்கொள்ளுவதுடன், கொப்பளிக்கவும் செய்யவும்.
4. கொரோனோ தொற்று பரவாமல் தடுக்க, ஆரோக்கிய சேது கைபேசி செயலியை பதிவிறக்கம் செய்யவும். இதேபோல, இந்தச் செயலியை பதிவிறக்கம் செய்யுமாறு மற்றவர்களை ஊக்குவிப்பு செய்யுங்கள்.
5. உங்களால் இயன்றவரையில், ஏழைக் குடும்பங்களுக்கு உதவுங்கள். குறிப்பாக, அவர்களது உணவுத் தேவையைப் பூர்த்தி செய்யுங்கள்.
6. உங்களது தொழில் நிறுவனங்கள் அல்லது வணிக நிறுவனங்களில் பணியாற்றுவோர் மீது கருணை காட்டுங்கள். அவர்களது வாழ்வாதாரம் பாதிக்கப்படும்படி விட்டு விடாதீர்கள்.
7. நமது மருத்துவர்கள், செவிலியர்கள், சுகாதாரப் பணியாளர்கள், காவல் துறையினர் ஆகிய நாட்டின் கொரோனோ வீரர்கள் மீது அதிக மரியாதை செலுத்துங்கள்.
கொவிட்-19 தொற்றைப் பொருத்தவரை, நேற்று மேலும் 1211 நபர்களுக்கு புதிதாக நோய் தொற்று கண்டறியப்பட்டதுடன், 31 இறப்புகள் பதிவாகியுள்ளன. இன்றைய நிலவரப்படி, 1036 நபர்கள் குணமடைந்து வீடு திரும்பியுள்ளனர்.
கொவிட்-19 தொடர்பான தொழில்நுட்ப பிரச்சினைகள், வழிகாட்டுதல்கள் மற்றும் ஆலோசனைகள் குறித்த அனைத்து உண்மையான தகவல்களை உடனுக்குடன் தெரிந்துகொள்ள https://www.mohfw.gov.in/ என்ற வலைதளத்தைப் பார்வையிடவும்.
வடகிழக்குப் பகுதி வளர்ச்சி அமைச்சகம்
அனைத்து 8 வடகிழக்கு மாநிலங்களிலும் கொவிட் பாதிப்புகள் தொடர்ந்து குறைந்து வருவதாக மத்திய அமைச்சர் டாக்டர் ஜிதேந்திர சிங் தகவல்
மேகாலயா தவிர அனைத்து வடகிழக்கு மாநிலங்களிலும் கொவிட் பாதிப்புகள் தொடர்ந்து குறைந்து வருவதாக வட கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளி இணை அமைச்சருமான திரு ஜிதேந்திர சிங் இன்று கூறினார்.
வடகிழக்கு மாநிலங்களில் கொவிட் நிலைமையை ஆய்வு செய்வதற்காக ஏற்பாடு செய்யப்பட்ட கூட்டத்தில் பேசிய அவர், தொற்று உறுதிப்படுத்துதல் விகிதம் குறைந்து வருவதில் தேசிய சராசரியை இம்மாநிலங்கள் எட்டிப் பிடித்ததற்காக திருப்தி தெரிவித்தார். ரி-போய் மாவட்டத்தில் உள்ள சிறைச்சாலை ஒன்றில் தொற்று பரவியதன் காரணமாக மேகாலயா மட்டும் விதிவிலக்காக உள்ளது என்று அவர் கூறினார்.
வடகிழக்கு பகுதியில் 2021 ஜூன் 30 அன்று 3.96 சதவீதமாக இருந்த தொற்று உறுதிப்படுத்துதல் விகிதம், 2021 ஜூலை 2 அன்று 2.94 சதவீதமாக குறைந்துள்ளதாக டாக்டர் ஜிதேந்திர சிங்கிடம் தெரிவிக்கப்பட்டது.
2021 ஜூன் 30 அன்று 2.34 சதவீதமாக இருந்த தேசிய தொற்று உறுதிப்படுத்துதல் விகிதம், 2021 ஜூலை 2 அன்று 2.09 சதவீதமாக குறைந்துள்ளதோடு இது ஒத்துள்ளது.
அசாம், மேகாலயா, திரிபுரா, அருணாச்சலப் பிரதேசம், சிக்கிம், மணிப்பூர், மிசோராம் மற்றும் நாகாலந்து ஆகிய 8 வடகிழக்கு மாநிலங்களின் சுகாதார செயலாளர்கள் மற்றும் மூத்த அதிகாரிகள், வடகிழக்கு அமைச்சகத்தின் செயலாளர், வடகிழக்கு சபையின் செயலாளர் மற்றும் இதர அலுவலர்கள் இக்கூட்டத்தில் கலந்து கொண்டனர்.
கொவிட் நிலவரம், பெருந்தொற்றை எதிர்த்து போரிடுவதற்கான சுகாதார வசதிகள் மற்றும் உள்கட்டமைப்பு குறித்து 8 வடகிழக்கு மாநிலங்களில் இருந்தும் தினமும் தாம் தகவல்களை பெற்று வருவதாக டாக்டர் ஜிதேந்திர சிங் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1732509
-----
(Visitor Counter : 139
பிரதமர் அலுவலகம்
சத் பூஜா விழாவையொட்டி பிரதமர் வாழ்த்துத் தெரிவித்துள்ளார்
புனித சத் பூஜா விழாவையொட்டி பிரதமர் திரு.நரேந்திர மோடி வாழ்த்துத் தெரிவித்துள்ளார்.
“महापर्व छठ के पावन अवसर पर देशवासियों को मेरी हार्दिक शुभकामनाएं। सूर्य देव अपनी ऊर्जा एवं आभा से हम सबको सदैव आलोकित रखें और हमारा देश सफलता एवं समृद्धि के नित नए सोपान चढ़ता रहे।”, என்று பிரதமர் கூறியுள்ளார்.
महापर्व छठ के पावन अवसर पर देशवासियों को मेरी हार्दिक शुभकामनाएं। सूर्य देव अपनी ऊर्जा एवं आभा से हम सबको सदैव आलोकित रखें और हमारा देश सफलता एवं समृद्धि के नित नए सोपान चढ़ता रहे।
-நரேந்திர மோடி @narendramodi) நவம்பர் 2, 2019
(Visitor Counter : 40
இளைஞர் நலன் மற்றும் விளையாட்டு அமைச்சகம்
பஜ்ரங் புனியா அமெரிக்காவில் ஒரு மாதம் பயிற்சி பெறுவதற்கு மிஷன் ஒலிம்பிக் குழு ஒப்புதல்
மல்யுத்த வீரர் பஜ்ரங் புனியா அமெரிக்காவில் ஒரு மாதம் பயிற்சி பெறுவதற்கு மிஷன் ஒலிம்பிக் குழு ஒப்புதல் அளித்துள்ளது.
2020 நவம்பர் 26 அன்று நடந்த இக்குழுவின் 50-வது கூட்டத்தில் இதற்கு ஒப்புதல் அளிக்கப்பட்டுள்ளது.
இதன் மூலம் 2020 டிசம்பர் 4 முதல் 2021 ஜனவரி 3 வரை அமெரிக்காவில் நடைபெறும் பயிற்சியில் பஜ்ரங் புனியா பங்கு பெறலாம்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://pib.gov.in/PressReleasePage.aspx?PRID=1676798
-----
(Visitor Counter : 60
சிறப்பு சேவைகள் மற்றும் கட்டுரைகள்
பேரிடர் மேலாண்மைக்கான சுபாஷ் சந்திர போஸ் விருதுக்கு விண்ணப்பங்கள் வரவேற்கப்படுகின்றன
பேரிடர் மேலாண்மையில் தன்னலமற்ற சேவைகள் புரிந்த இந்திய குடிமக்கள் மற்றும் அமைப்புகளை கௌரவப்படுத்த ஆண்டுதோறும் சுபாஷ் சந்திர போஸ் பேரிடர் மேலாண்மை விருதுகள் மத்திய அரசால் வழங்கப்பட்டு வருகிறது. ஒவ்வொரு ஆண்டும் நேதாஜி சுபாஷ் சந்திர போஸ் பிறந்தநாளான ஜனவரி 23 அன்று இந்த விருதுகள் வழங்கப்படுகின்றன.
இந்த ஆண்டுக்கான விருதுகள் பெற தனிநபர்கள் மற்றும் நிறுவனங்களிடமிருந்து விண்ணப்பங்கள் வரவேற்கப்படுகின்றன. இதற்கான விவரங்களை http://awards.gov.in மற்றும் http://ndma.gov.in என்ற இணையதளங்களில் அறிந்துகொள்ளலாம். பூர்த்தி செய்யப்பட்ட விண்ணப்பங்கள் அனுப்புவதற்கு ஆகஸ்ட் 31 ஆம் தேதி கடைசிநாளாகும்.
சிறந்த சேவை செய்ததற்காக விருது பெறும் நிறுவனத்திற்கு ரூ. 51 லட்சம் ரொக்கப் பரிசும், சான்றிதழும் வழங்கப்படும். தனிநபருக்கு ரூ. 5 லட்சம் ரொக்கப் பரிசும், சான்றிதழும் வழங்கப்படும்.
மனித வள மேம்பாட்டு அமைச்சகம்
அமிர்தசரஸ், புத்த கயா, நாக்பூர், சம்பல்பூர், சிர்மாவூர், விசாகப்பட்டினம் மற்றும் ஜம்மு ஆகிய ஏழு இடங்களில் புதிதாக இந்திய மேலாண்மைக் கழகத்தின் நிரந்தர வளாகங்களை ஏற்படுத்தவும், செயல்பாட்டிற்கு கொண்டுவரவும் மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், அமிர்தசரஸ், புத்த கயா, நாக்பூர், சம்பல்பூர், சிர்மாவூர், விசாகப்பட்டினம் மற்றும் ஜம்மு ஆகிய இடங்களில், ரூ.3,775.42 கோடி  செலவில் புதிதாக ஏழு இந்திய மேலாண்மைக் கழகத்தின் நிரந்தர வளாகங்களை ஏற்படுத்தவும், செயல்பாட்டிற்கு கொண்டுவரவும் ஒப்புதல் அளிக்கப்பட்டது. இந்த மேலாண்மைக் கழகங்கள் 2015-16/2016-17-ஆம் ஆண்டுகளில் ஏற்படுத்தப்பட்டவையாகும். இந்த நிறுவனங்கள் தற்போது தற்காலிக வளாகங்களில் இயங்கி வருகின்றன.
மொத்த செலவினமாக மதிப்பிடப்பட்டுள்ள ரூ. 3,775.42 கோடியில் ரூ.2,804.09 கோடி கீழ்காணும் விவரப்படி நிரந்தர வளாக கட்டுமானப் பணிக்கு செலவிடப்படும்.
|
|
வ.எண்
|
|
இந்திய மேலாண்மை கழகத்தின் பெயர்
|
|
தொகை 
|
|
-
|
|
ஐ.ஐ.எம். அமிர்தசரஸ்
|
|
348.31
|
|
-
|
|
ஐ.ஐ.எம். புத்த கயா
|
|
411.72
|
|
-
|
|
ஐ.ஐ.எம். நாக்பூர்
|
|
379.68
|
|
-
|
|
ஐ.ஐ.எம். சம்பல்பூர்
|
|
401.94
|
|
-
|
|
ஐ.ஐ.எம். சிர்மாவூர்
|
|
392.51
|
|
-
|
|
ஐ.ஐ.எம். விசாகப்பட்டினம்
|
|
445.00
|
|
-
|
|
ஐ.ஐ.எம். ஜம்மு
|
|
424.93
|
|
|
|
மொத்தம்
|
|
2804.09
இந்த இந்திய மேலாண்மைக் கழகங்கள் ஒவ்வொன்றும் 60,384 ச.மீ. பரப்பளவில் கட்டப்படும். ஒவ்வொரு இந்திய மேலாண்மைக் கழகத்திலும் தலா 600 மாணவர்களுக்கான முழுமையான கட்டமைப்பு வசதிகள் ஏற்படுத்தப்படும். ஒரு மாணவருக்கு ஆண்டுக்கு ரூ.5 லட்சம் வீதம் ஐந்தாண்டுகளுக்கு இந்த நிறுவனங்களுக்கு தொடர் மானியமாக வழங்கப்படும். அதன் பிறகு, இந்த நிறுவனங்கள் தங்களது செலவினங்கள் / பராமரிப்பு செலவுகளை, தாங்களே திரட்டிக் கொள்ள வேண்டும்.
இந்த புதிய வளாகங்கள் கட்டுமானப்பணி 2021 ஜூன் மாதத்திற்குள் முடிக்கப்படும். இவற்றையும் சேர்த்து, அனைத்து 20 இந்திய மேலாண்மைக் கழகங்களும் தத்தமது சொந்த நிரந்தர வளாகங்களைக் கொண்டதாக இருக்கும்.
தொழில் ரீதியான மேலாளர்களாக பணிபுரியத்தக்க கல்வியை, இந்திய மேலாண்மைக் கழகங்கள் மாணவர்களுக்கு வழங்கும். அமைச்சரவையின் இந்த முடிவு நாட்டின் பொருளாதார மற்றும் தொழில் வளர்ச்சியை மேம்படுத்துவதாக அமையும்.
புவி அறிவியல் அமைச்சகம்
நாட்டில் எங்கும் அனல் காற்று வீச வாய்ப்பில்லை: தேசிய வானிலை முன்னெச்சரிக்கை மையம் தகவல்
நாட்டில் எங்கும் அனல் காற்று வீச வாய்ப்பில்லை என தேசிய வானிலை முன்னெச்சரிக்கை மையம் தெரிவித்துள்ளது.
மேற்கு ராஜஸ்தானின் சில பகுதிகளில் நேற்று அனல் காற்று வீசியது. தமிழகம், புதுச்சேரி, காரைக்கால் உட்பட நாட்டின் பல பகுதிகளில் நேற்று 40 டிகிரி செல்சியசுக்கு மேல் வெப்ப நிலை பதிவாகியது.
அதிகபட்சமாக மேற்கு ராஜஸ்தானின் சுரு பகுதியில் 45.5 டிகிரி செல்சியஸ் வெப்பநிலை பதிவாகியது. நாட்டின் எந்த பகுதியிலும் இன்று அனல் காற்று வீச வாய்ப்பில்லை எனவும் வானிலை மையம் தெரிவித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1723156
-----
(Visitor Counter : 132
இந்திய போட்டிகள் ஆணையம்
அதானி துறைமுகங்கள் மற்றும் சிறப்புப் பொருளாதார மண்டல நிறுவனம், கிருஷ்ணப்பட்டினம் துறைமுக நிறுவனத்தை கையகப்படுத்த சிசிஐ ஒப்புதல்
கிருஷ்ணப்பட்டினம் துறைமுக நிறுவனத்தை, அதானி துறைமுகங்கள் மற்றும் சிறப்புப் பொருளாதார மண்டல நிறுவனம் கையகப்படுத்த, இந்திய போட்டியியல் ஆணையம்  ஒப்புதல் அளித்துள்ளது. இந்த இணைப்பின் வாயிலாக கிருஷ்ணப்பட்டினம் துறைமுக நிறுவனத்தின் பங்குகளைப் பெறுவதுடன், நிர்வாகக் கட்டுப்பாட்டையும் அதானி துறைமுகங்கள் நிறுவனம் கையகப்படுத்தியுள்ளது. இது தொடர்பான விரிவான ஆணையை சிசிஐ வெளியிட உள்ளது.
விரிவான தகவல்களுக்கு - https://pib.gov.in/PressReleasePage.aspx?PRID=1640560
தேர்தல் ஆணையம்
பதிவு செய்து அங்கீகரிக்கப்படாத 253 அரசியல் கட்சிகள் செயல்படாதவை என தேர்தல் ஆணையம் அறிவித்துள்ளது: இவை தேர்தல் சின்னங்கள் உத்தரவு 1968-ன் பயன்களை பெற தடை விதிக்கப்பட்டுள்ளது
பதிவு செய்து அங்கீகரிக்கப்படாத 253 அரசியல் கட்சிகள் செயல்படாதவை என தேர்தல் ஆணையம் அறிவித்துள்ளது: இவை தேர்தல் சின்னங்கள் உத்தரவு 1968-ன் பயன்களை பெற தடை விதிக்கப்பட்டுள்ளது.
தமிழ்நாடு, பீகார், தில்லி, கர்நாடகா, மகாராஷ்ட்ரா, தெலங்கானா, உத்தரப்பிரதேசம் ஆகிய 7 மாநிலங்களின் தலைமைத் தேர்தல் அதிகாரிகளிடமிருந்து பெறப்பட்ட அறிக்கைகள் அடிப்படையில் இந்த கட்சிகள் மீது நடவடிக்கை எடுக்கப்பட்டுள்ளது. இந்த கட்சிகளுக்கு அனுப்பப்பட்ட கடிதம் அல்லது நோட்டீசுக்கு பதில் அளிக்காதது, 2014, 2019 ஆண்டுகளில் சட்டமன்ற, நாடாளுமன்ற பொதுத் தேர்தல்களில் எதிலும் போட்டியிடாதது ஆகிய காரணங்களால் இவை செயல்படாதவை என அறிவிக்கப்பட்டுள்ளன.
இந்த 253 கட்சிகளின் 66 கட்சிகள் தேர்தல் சின்னங்கள் ஆணை 1968ன்படி பொது சின்னங்களுக்காக விண்ணப்பித்திருந்த போதும் சம்பந்தப்பட்ட தேர்தலில் போட்டியிடவில்லை. அரசியல் கட்சிகளை பதிவு செய்வதற்கான சட்டத்தின் விதி 13 உட்பிரிவு  வழிகாட்டுதல்படி, ஒரு அரசியல் கட்சி தொடர்ந்து 6 ஆண்டுகளுக்கு தேர்தலில் போட்டியிடவில்லை என்றால் அது பதிவு செய்த கட்சிகளின் பட்டியலிலிருந்து நீக்கப்படும்.
இதன்படி, ஏற்கனவே 86 கட்சிகளின் பதிவேட்டிலிருந்து நீக்கப்பட்டுள்ளன. தேர்தல் சின்னங்கள் ஆணைபடியான பயன்களும் இவற்றுக்கு அளிக்கப்படவில்லை. மேலும், 853 கட்சிகள் மக்கள் பிரதிநிதித்துவச் சட்டம் 1951 பிரிவு 29 ‘ஏ’ படி, இவற்றை செயல்படாத கட்சிகள் என தேர்தல் ஆணையம் பதிவு செய்துள்ளது. இதனால் இவை தேர்தல் சின்ன ஒதுக்கீட்டு ஆணையின் பயனை பெற இயலாது.
ஏதாவது ஒரு கட்சிக்கு இதன் மீது மாறுபட்ட கருத்து இருப்பின், 30 நாட்களுக்குள் சம்பந்தப்பட்ட மாநிலத்தின் தலைமை தேர்தல் அதிகாரி அல்லது தேர்தல் ஆணையத்தை உரிய ஆதாரங்களுடன் அணுகலாம். ஆண்டு வாரியாக தணிக்கை செய்யப்பட்ட கணக்குகள், நிதி பெற்றதற்கான அறிக்கை, செலவின அறிக்கை, வங்கிக் கணக்கு உட்பட நிதி பரிவர்த்தனைக்கு அங்கீகாரம் அளிக்கப்பட்டவர்கள் உட்பட தற்போதைய நிர்வாகிகள் ஆகிய விவரங்கள் அளிக்கப்பட வேண்டும்.
பதிவு செய்து அங்கீகரிக்கப்படாத இந்த 253 கட்சிகளில் பொதுச் சின்னம் கோரி, தேர்தலில் போட்டியிடாத 63 கட்சிகள் மீது சட்டப்படியான நடவடிக்கை ஏன் மேற்கொள்ளக் கூடாது என்பதற்கான விளக்கத்தையும் அளிக்க வேண்டும் என்று தேர்தல் ஆணையம் தெரிவித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1858986
அறிவியல் மற்றும் தொழில்நுட்பத்துறை
உயிரி தொழில்நுட்பத்துறையில் இந்தியா – பிரேசில் இடையேயான ஒப்பந்தம் குறித்து அமைச்சரவைக் கூட்டத்தில் விளக்கம் அளிக்கப்பட்டது
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்தியா – பிரேசில் இடையே மே 2018-ல் கையெழுத்தான புரிந்துணர்வு ஒப்பந்தம் குறித்து விளக்கம் அளிக்கப்பட்டது.
இந்த புரிந்துணர்வு ஒப்பந்தம், இந்தியா – பிரேசில் இடையேயான இருதரப்பு உறவுகளை வலுப்படுத்தும் வகையில் கையெழுத்திடப்பட்டுள்ளது. உயிரி மருத்துவம் மற்றும் சுகாதாரம், குறிப்பாக, உயிரி தொழில்நுட்பம் சார்ந்த பொருட்கள் தயாரிப்பு, வேளாண்மை, உயிரி எரிபொருள் மற்றும் உயிரி எரிசக்தி, நானோ தொழில்நுட்பம் உள்ளிட்ட துறைகளில் இரு நாடுகளும் இணைந்து செயல்படவும் இந்த ஒப்பந்தத்தில் வகை செய்யப்பட்டுள்ளது.
தகவல் மற்றும் ஒலிபரப்பு அமைச்சகம்
தகவல் ஒலிபரப்புத் துறைச் செயலராக திரு. அமித் கரே பொறுப்பேற்பு
மத்திய தகவல் – ஒலிபரப்பு அமைச்சகத்தில் செயலராக திரு. அமித் கரே ஐஏஎஸ்  இன்று பொறுப்பேற்றார். இதுவரை அப்பதவியில் இருந்த திரு. நரேந்திர குமார் சின்ஹா ஐஏஎஸ் பணிநிறைவு பெற்றதை அடுத்து, ஜார்க்கண்ட் மாநில கூடுதல் தலைமைச் செயலராக இருந்த திரு. கரே நியமனம் பெற்றார்.
33 ஆண்டுகள் பணியில் இருக்கும் திரு. கரே, மத்திய மாநில அரசுகளில் பல்வேறு பொறுப்புகளில் இருந்திருக்கிறார். ஜார்க்கண்ட் மாநிலக் கூடுதல் தலைமைச் செயலர் பதவிக்கு முன்பு திரு. கரே அதே மாநிலத்தின் நிதி மற்றும் திட்டத் துறை முதன்மைச் செயலராக இருந்திருக்கிறார். மத்திய இந்திய அரசின் ரசாயனம் மற்றும் உர அமைச்சகத்தின் மருந்தியல் துறையில் உறுப்பினர் – செயலராகவும் மத்திய மனித ஆற்றல் மேம்பாட்டு அமைச்சகத்தின் கீழ் உயர்கல்வித் துறையின் இணைச் செயலராகவும் பணியாற்றியுள்ளார்.
அரசின் பல திட்டங்கள் குறித்து பொதுமக்களுக்கு விளக்கும் வகையிலும் அது தொடர்பாக மக்களின் கருத்துகளை அறியும் வகையிலும் நடத்தப்பட்ட பல்வேறு கருத்தரங்குகள், பயிலரங்குகள், பொது நிகழ்ச்சிகளில் வல்லுநர்கள், நிபுணர்களுடன் பங்கேற்று உரையாற்றியுள்ளார். அரசின் பிரதிநிதிகள் குழுவில் இடம்பெற்று, நாட்டின் பல்வேறு நகரங்களிலும் பல்வேறு நாடுகளிலும் பயணம் மேற்கொண்டு தேசிய சர்வதேச கருத்தரங்குகள், கூட்டங்களில், நிகழ்ச்சிகளில் பங்கேற்றுள்ளார். அகமதாபாத் இந்திய மேலாண்மையியல் கல்வி நிறுவனத்தில்  முதுநிலை மேலாண்மையியல்  பட்டம் பெற்ற திரு. கரே, அமெரிக்க சிராக்யூஸ் பல்கலைக்கழகத்தில்  பொது நிர்வாகவியல் சான்றிதழ்  பெற்றுள்ளார்.
இளைஞர் நலன் மற்றும் விளையாட்டு அமைச்சகம்
வாகோ இந்தியா கிக்பாக்சிங் கூட்டமைப்புக்கு தேசிய விளையாட்டு கூட்டமைப்பு எனும் அரசு அங்கீகாரம் கிடைத்தது
கிக்பாக்சிங் எனும் குத்துச்சண்டை விளையாட்டை இந்தியாவில் ஊக்கப்படுத்தி வளர்க்கும் விதமாக, வாகோ இந்தியா கிக்பாக்சிங் கூட்டமைப்புக்கு தேசிய விளையாட்டு கூட்டமைப்பு எனும் அங்கீகாரத்தை வழங்க இளைஞர் நலன் மற்றும் விளையாட்டு அமைச்சகம் முடிவெடுத்துள்ளது.
கிக்பாக்சிங் அமைப்புகளின் சர்வதேச சங்கத்திடம் வாகோ இந்தியா கிக்பாக்சிங் கூட்டமைப்பு பதிவு பெற்றுள்ளது. ஒலிம்பிக் விளையாட்டு பிரிவின் முழு அங்கீகாரம் பெற்ற உறுப்பினராக வாகோவை உருவாக்குவதற்கான பரிந்துரைக்கு 2021 ஜூன் 10 அன்று நடைபெற்ற நிர்வாக குழு கூட்டத்தில் சர்வதேச ஒலிம்பிக் கமிட்டி ஒப்புதல் அளித்தது.
2019 நவம்பர் 30 முதல் சர்வதேச ஒலிம்பிக் கமிட்டியின் தற்காலிக உறுப்பினராக வாகோ இருக்கிறது. முழு அங்கீகாரம் குறித்து 2021 ஜூலை டோக்கியோவில் நடைபெற்றவுள்ள சர்வதேச ஒலிம்பிக் கமிட்டி கூட்டத்தில் இறுதி முடிவு எடுக்கப்படும். ஒலிம்பிக் இயக்கத்தின் முழு அங்கீகாரம் பெறுவது கிக்பாக்சிங் விளையாட்டின் வளர்ச்சிக்கு அவசியமாகும்.
வாகோ இந்தியா கிக்பாக்சிங் கூட்டமைப்புக்கு தேசிய விளையாட்டு கூட்டமைப்பு எனும் அங்கீகாரத்தை வழங்க அரசு முடிவெடுத்திருப்பதன் காரணமாக, நாட்டில் கிக்பாக்சிங் விளையாட்டு வேகமாக வளர்ச்சியடையும் என்று எதிர்பார்க்கப்படுகிறது.
சமூக நிதி மற்றும் அதிகாரமளித்தல் அமைச்சகம்
குழந்தைகளின் இயலாமையை முன்கூட்டியே கண்டறிதல்,தொடக்கத்திலேயே உதவி வழங்குவதற்கு மிக முக்கியம் : திரு ராம்தாஸ் அதவாலே
குழந்தைகளின் இயலாமையை முன்கூட்டியே கண்டறிதல் முக்கியம் என்றும், அப்போதுதான் தொடக்கத்திலேயே உதவி வழங்கி, அவர்களின் உகந்த வளர்ச்சியை உறுதி செய்ய முடியும் என்றும் மத்திய அமைச்சர் திரு ராம்தாஸ் அதாவ்லே கூறினார்.
நவி மும்பையில், அறிவுசார் குறைபாடுள்ள மாற்றுத்திறனாளிகளின் மேம்பாட்டுக்கான தேசிய மையத்தை மத்திய அமைச்சர் திரு ராம்தாஸ் அதவாலே தொடங்கி வைத்தார். இந்நிகழ்ச்சியில் அவர் பேசியதாவது:
குழந்தைகள் 6 மாதங்களை நிறைவு செய்வதற்கு முன்பே, அவர்களை மருத்துவரிடம் காண்பித்து, அவர்கள் ஏதாவது இயலாமையால் சிரமம்படுகிறார்களா என்பதைப் பரிசோதிக்க வேண்டும்.
சமூக நீதி மற்றும் அதிகாரம் அளித்தல் அமைச்சகத்தின் கீழ், 7 தேசிய மையங்களில், இயலாமையை முன்கூட்டியே கண்டறியும் 14 மையங்கள் உள்ளன, 7 ஒருங்கிணைந்த மண்டல மையங்களும் ஏற்கனவே செயல்படுகின்றன.
மாற்றுத் திறனாளிகளுக்கு, பிரதமர் திரு நரேந்திர மோடி தலைமையிலான அரசு எப்போதும் அதிக முன்னுரிமை அளித்து வருகிறது. அரசு வேலைகளில் மாற்றுத்திறனாளிகளுக்கான இட ஒதுக்கீடு 3 சதவீத்திலிருந்து 4 சதவீதமாக அதிகரிக்கப்பட்டுள்ளது. உயர் கல்வியில் இட ஒதுக்கீடு 3 சதவீத்திலிருந்து 5 சதவீதமாக உயர்த்தப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1784922